CELEX: C2005/106/29
Language: fi
Date: 2005-04-30 00:00:00
Title: Asia C-69/05: Euroopan yhteisöjen komission 11.2.2005 Luxemburgin suurherttuakuntaa vastaan nostama kanne

30.4.2005   
            
            
               FI
            
            
               Euroopan unionin virallinen lehti
            
            
               C 106/15
            
         Euroopan yhteisöjen komission 11.2.2005 Luxemburgin suurherttuakuntaa vastaan nostama kanne
   (Asia C-69/05)
   (2005/C 106/29)
   Oikeudenkäyntikieli: ranska
   Euroopan yhteisöjen komissio on nostanut 11.2.2005 Euroopan yhteisöjen tuomioistuimessa kanteen Luxemburgin suurherttuakuntaa vastaan. Kantajan asiamiehinä ovat Florence Clotuche-Duvieusart ja Agnieszka Stobiecka-Kuik, ja sen prosessiosoite on Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, että Luxemburgin suurherttuakunta ei ole noudattanut EY 88 artiklan 1 kohdan ja Euroopan yhteisön perustamissopimuksen 93 artiklan (nykyisin EY 88 artikla) soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999 (1) 21 artiklan mukaisia velvoitteitaan, sellaisina kuin kyseiset säännökset on pantu täytäntöön yhteisön suuntaviivoilla maatalousalan valtiontuista (2000/C/28/02), koska se ei ole toimittanut kaikkia vuosien 2000 ja 2001 voimassa olleita maatalouden tukijärjestelmiä koskevia vuosittaisia kertomuksia ennen 1.7.2001 ja 30.6.2002 mennessä;
            
         
               2)
            
            
               velvoittaa Luxemburgin suurherttuakunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisön perustamissopimuksen 93 artiklan (nykyisin EY 88 artikla) soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 21 artiklan 1 kohdassa säädetään, että ”jäsenvaltioiden on toimitettava komissiolle vuosittaiset kertomukset kaikista voimassa olevista tukiohjelmista, joiden osalta ei … ehdollisessa päätöksessä ole asetettu erityistä velvollisuutta toimittaa kertomusta”. Maatalousalalla näiden kertomusten toimittamista säännellään yhteisön suuntaviivoilla maatalousalan valtiontuista (2000/C/28/02), joissa todetaan, että ”kertomus on esitettävä komissiolle ensimmäistä kertaa ennen 1 päivää heinäkuuta 2001 ja sen jälkeen kunkin vuoden 30 päivään kesäkuuta mennessä; kertomuksen on sisällettävä kaikki kyseisessä jäsenvaltiossa voimassa olevat maatalouden tukijärjestelmät”. Yhteisöjen tuomioistuimen oikeuskäytännössä on vahvistettu, että valtiontukia koskevat suuntaviivat, jotka jäsenvaltio on hyväksynyt aiheellisina toimenpiteinä, ovat pakottavia. Luxemburgin suurherttuakunta on hyväksynyt yhteisön suuntaviivat maatalousalan valtiontuista, koska se ei ole koskaan ilmoittanut kirjallisesti, että se kiistää näihin suuntaviivoihin sisältyvät aiheelliset toimenpiteet. Luxemburgin suurherttuakunta ei näin ollen ole noudattanut velvoitteitaan, koska se ei ole toimittanut kyseessä olevia kertomuksia vuoden 2000 eikä liioin vuoden 2001 osalta.
   
      (1)  EYVL L 83, 27.3.1999, s. 1.